Document ID: /roh_data/filtered/fineweb-2-filterrobots_roh.jsonl.gz/38830

- Ulteriura surpraisa en Chasa Alva: Il president american Donald Trump ha relaschà ses cussegliader da segirezza John Bolton.
- Via Twitter ha Trump communitgà ch'el na dovria betg pli ils servetschs da Bolton.
- John Bolton ha silsuenter tenor Trump inoltrà mardi en damaun uffizialmain sia demissiun.
Via Twitter ha Trump communitgà ch'el na dovria betg pli ils servetschs da Bolton. El na saja betg d'accord cun bleras da sias propostas, uschia Trump. Ad interim surpiglia Charles Kupperman las fatschentas da Bolton. Trump ha annunzià da vulair eleger la proxima emna in successur.
Dapi la primavaira 2018 è Bolton stà cussegliader da segirezza. El vala sco hardliner en la politica da l'exteriur ed ha gia lavurà sut ils presidents Reagan, Bush senior e Bush junior.
Ord l'archiv
RR novitads 06:00